Kuršėnų Lauryno Ivinskio gimnazija

Šiaulių r. Kuršėnų Lauryno Ivinskio gimnazija – dieninė, savarankiško mokymosi bendrojo lavinimo mokykla Šiaulių rajone, Kuršėnuose, V. Kudirkos g. 33, vykdanti pagrindinio, vidurinio ir papildomo ugdymo programas. Įstaigos kodas 190057557.Šiaulių r. Kuršėnų Lauryno Ivinskio gimnazija aikos.smm.lt

1981–1993 m. Kuršėnų 4-oji vidurinė mokykla, 1993–1998 m. Kuršėnų Lauryno Ivinskio vidurinė mokykla.

 Istorija 

1979 m. pradėta statyti, o 1981 m. rugsėjo 7 d. atvėrė duris naujausia Kuršėnų miesto mokykla.Gimnazija švenčia jubiliejų skrastas.lt 2011-09-20 Pirmaisiais mokslo metais 23 klasėse mokėsi 762 mokiniai, veikė 1 būrelis ir 7 fakultatyvai. 1981–1991 m. mokyklos patalpose veikė ir Šiaulių rajono neakivaizdinė mokykla (direktorė K. Arust, vėliau K. Lipskis), kuri 1991 m. perorganizuojama į Kuršėnų 4-osios vidurinės mokyklos vakarinį skyrių.

1987 m. mokykla gavo pirmuosius du kompiuterius BK0010, 1988 m. mokykloje įrengta kompiuterių klasė KUVT-86. 1989 m. įsikūrė maironiečių organizacija (vadovė K. Raudonienė). 1992 m. mokykloje pirmąkart viešėjo ir anglų kalbos mokė studentas iš Kanados John Brant, lankėsi dailininkė Ulla Taylor iš Australijos, kuri prisiminimui priešsalėje nutapė freską. 1992 m. įkuriama atletinės gimnastikos salė. 1992 m. Amerikos lietuviai J. ir E. Sinkiai padovanojo mokyklai pirmąjį IBM kompiuterį. 1993 m. įkuriama skautų organizacija (vadovė V. Šopienė), 1993 m. vasario 1 d. išeina pirmasis mokyklos laikraščio „Atžalynas“ numeris (vadovė A. Daučiūnienė, nuo 1998 m. – V. Šventickienė).

1993 m. mokyklai suteiktas Lauryno Ivinskio vardas, įkuriamas mokyklos muziejus (vadovė A. Pažūsienė), savo veiklą pradeda Jaunųjų ivinskiečių būrelis (vadovė A. Pažūsienė), įkuriamas anglų kalbos centras (vadovė V. Verseckienė), Atviros Lietuvos Fondo konkurse laimėta IBM kompiuterių klasė.

1994 m. rugsėjo 1 d. įsteigta pirmoji realinio profilio gimnazijos klasė, 1995 m. rugsėjo 1 d. suformuota pirmoji humanitarinio profilio gimnazijos klasė, 1996 m. kovo–birželio mėn. pradedamas pirmasis tarptautinis projektas su Kanados Eden‘o vidurine mokykla (vadovai I. Kviklienė ir Jake Janzen). Nuo 1996 m. birželio mėn. ruošiami B kategorijos transporto priemonių vairuotojai. 1997 m. rugsėjo 8 d. pirmuosius lankytojus pakviečia skaitykla (vedėja J. Vaišvilienė).

1997 m. išrinktas pirmasis mokyklos mokinių prezidentas, juo tapo Vytenis Kviklys. 1998 m. gegužės 28 d. mokyklai suteiktas Lauryno Ivinskio gimnazijos statusas, o nuo rugsėjo 1 d. pradedama mokyklos struktūros reorganizacija, nebeformuojamos pradinės klasės, 1999 m. vasarą išleidžiama pirmoji gimnazistų laida. 1999 m. vasario mėn pradėjo veikti Kūrybinės raiškos centras (vadovė R. Albrikienė), spalio mėn. įkurtas Šiaulių rajono Švietimo centras (vadovė R. Kazlauskienė).

Nuo 1998 m. renkami Garbės ivinskiečiai – žmonės, labiausiai nusipelnę mokyklai. 2001 m. už aktyvią projektinę veiklą gimnazijai suteiktas asocijuotos UNESCO mokyklos vardas.

Nuo 2002 m. gimnazijoje kasmet vyksta dr. Juozo Kazicko fondo remiamas Žemaitijos moksleivių programavimo konkursas.Kuršėnų Lauryno Ivinskio gimnazija. Istorija ivinskis.ltSveikiname Igną!  romuvosprog.lt 2014-03-04

2019 m. gimnazijai įteik­ta Tai­kos vė­lia­va ir su­teik­tas gar­bin­gas Tai­kos mo­kyk­los var­das.Lauryno Ivinskio gimnazijai – Taikos vėliava skrastas.lt 2019-09-04

2009 m. gimnazijos pirmojo aukšto fojė buvo atidengta metalo plastikos paminklinė kompozicija su Lauryno Ivinskio bareljefu (dail. Marius Tamošaitis). 2019 m. čia vietą rado švietėjo spalvota skaldytų akmeukų mozaika (tautodail. Stanislovas Kovėra). Šie meno kūriniai 2021 m. perkelti į naujas ir erdvias gimnazijos muziejaus patalpas.Kuršėnų Lauryno Ivinskio gimnazija mrvb.lt

 Direktoriai 

 1981 m. Romualdas Bladžinauskis
 2003 m. Albinas Jokubauskas
 2021 m. Dalia Tamoševičiūtė

 Mokytojai 

 Tatjana Kriliuvienė, Lietuvos Metų mokytoja 2014 m.Penkiems geriausiems Lietuvos mokytojams Vyriausybėje įteiktos Metų mokytojo premijos 2015-03-10  

 Šaltiniai 

 Nuorodos 

 Oficiali svetainė 

Kategorija:Lietuvos gimnazijos
Kategorija:Šiaulių rajono savivaldybės mokyklos
Kategorija:Kuršėnai